
ΠΡΟΕΔΡΙΚΑ ΔΙΑΤΑΓΜΑΤΑ 

(1) 

Έγκριση σύστασης του κοινωφελούς ιδρύματος με την ε¬ 
πωνυμία «ΙΔΡΥΜΑ ΤΑΣΟΥ ΠΑΠΑΣΤΡΑΤΟΥ» και κύρω¬ 
ση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ.8349/23.10.1998 πράξη του συμβολαιογρά¬ 
φου Αθηνών Νικολάου I. Κοτρότσου, όπως αυτή τροπο¬ 
ποιήθηκε με την 8459/13.1.1999 πράξη του ιδίου συμβο¬ 
λαιογράφου, μετηνοποίαοιΠαπαστράτοςΑ.Β.Ε.Σ. καιΑ- 
φοι Παπαστράτου Α.Κ.Ε. σύστησαν κοινωφελές ίδρυμα 
με την επωνυμία «ΙΔΡΥΜΑ ΤΑΣΟΥ ΠΑΠΑΣΤΡΑΤΟΥ «και με 
έδρα την Αθήνα. 

2. Τις διατάξεις των άρθρων:α) 95 και 98 του Α.Ν. 
2039/1939, β) 101 και 119του Εισαγωγικού Νόμου του Α¬ 
στικού Κώδικα και γ) 108 και 110 του Αστικού Κώδικα. 

3. Την από 10.5.1999 γνωμοδότηση του Συμβουλίου Ε¬ 
θνικών Κληροδοτημάτων. 

4. Την αριθμ. 1107147/1239/0006Α/4.10.1996 κοινή α¬ 


πόφαση του Πρωθυπουργού και του Υπουργού Οικονομι¬ 
κών με την οποία ανατέθηκαν αρμοδιότητες στον Υφυ¬ 
πουργό Οικονομικών (ΦΕΚ922τ.Β’). 

Με πρόταση των Υπουργών Εθνικής Παιδείας και Θρη- 
σκ/των, Πολιτισμού και του Υφυπουργού Οικονομικών α¬ 
ποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΙΔΡΥΜΑ ΤΑΣΟΥ ΠΑΠΑΣΤΡΑΤΟΥ», η ο¬ 
ποία έγινε από τις εταιρείες Παπαστράτος ΑΒΕΣ και Αφοί 
Παπαστράτου Α.Κ.Ε., με την αριθ. 8349/23.10.1998 πρά¬ 
ξη του συμβολαιογράφου Αθηνών Νικολάου I. Κοτρότσου 
όπως αυτή τροποποιήθηκε με την αριθ. 8459/13.1.1999 
πράξη του ιδίου. 

Το ίδρυματούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών, Εθνικής Παιδείας και Θρησκευμάτων 
και Πολιτισμού και διέπεται από τις διατάξεις της παρα¬ 
πάνω συστατικής του πράξης, του παρακάτω οργανι¬ 
σμού, του Α.Ν. 2039/1939 και των διαταγμάτων που εκδό- 
θηκαν ή θα εκδοθούν σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκατρία 
(13) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΙΔΡΥΜΑ ΤΑΣΟΥ ΠΑΠΑΣΤΡΑΤΟΥ». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ 
ΤΑΣΟΥ ΠΑΠΑΣΤΡΑΤΟΥ», που συστήθηκε από τις εταιρεί¬ 
ες Παπαστράτος ΑΒΕΣ και Αφοί Παπαστράτου Α.Κ.Ε. με 
την αριθ. 8349/23.10.1998 πράξη του συμβολαιογράφου 
Αθηνών Νικολάου I. Κοτρότσου όπως αυτή τροποποιήθη¬ 
κε με την αριθμ. 8459/13.1.1999 πράξη του ιδίου συμβο¬ 
λαιογράφου αποτελεί νομικό πρόσωπο ιδιωτικού δικαίου 
και διέπεται από τις διατάξεις της παραπάνω συστατικής 
πράξης, του παρόντος οργανισμού, του Α.Ν. 2039/1939, 
όπως κάθε φορά ισχύει ο νόμος αυτός και των διαταγμά¬ 
των που εκδόθηκαν ή θα εκδοθούν σε εκτέλεση του νόμου 
τούτου. 

2. Έδρα του ιδρύματος είναι η Αθήνα. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του ι¬ 
δρύματος. 

Για τις σχέσεις του Ιδρύματος με την αλλοδαπή θα υ¬ 
πάρχει παρόμοια σφραγίδα και στα Αγγλικά. 

Άρθρο 2 

Σκοπός 

1. Σκοπός του Ιδρύματος είναι η, δια παντός πρόσφο¬ 
ρου μέσου, υλική και ηθική συμβολή στην εξύψωση του 
πολιτιστικού, εκπαιδευτικού και καλλιτεχνικού επιπέδου 
γενικώς στην Ελλάδα και η άμεση ή έμμεση ενίσχυση κοι¬ 
νωφελών έργων και σκοπών στους παραπάνω αναφερό- 
μενους τομείς. 

Ειδικώς στο Αγρίνιο, προβλέπεται: 
α) Η στήριξη πολιτιστικών έργων, εκδηλώσεων ή προ¬ 
γραμμάτων επιστημονικού και εκπαιδευτικού χαρακτή¬ 
ρα, που να προάγουν ή να συμβάλουν στην ανάπτυξη της 
πόλεως και όλης της περιοχής του Αγρίνιου. 

β) Η συμβολή στην περαιτέρω αξιοποίηση των πολλα¬ 
πλών δωρεών που έχουν γίνει από τις ιδρύτριες εταιρίες 
και τα μέλη της οικογένειας Παπαστράτου. 

γ) Η ανάπτυξη των ως άνω δραστηριοτήτων σε όλη την 
Ελλάδα και ειδικώτερα η αξιοποίηση με δραστηριότητες 
του οικοδομικού τετραγώνου το οποίο βρίσκεται στο κέ¬ 
ντρο του Αγρίνιου - όπου και τα δωριζόμενα ακίνητα - με 
σκοπό αυτός ο χώρος να καταστεί ένας νέος πνεύμονας 
ζωής για την πόλη και την περιοχή. 

δ) Η με κάθε πρόσφορο μέσο ενίσχυση νέων ανθρώπων 
για μεταπτυχιακές σπουδές σε οποιοδήποτε κλάδο και ε¬ 
πιστήμη, όταν αυτοί έχουν αποδείξει στη διάρκεια των 
μαθητικών και των πτυχιακών σπουδών τους ότι δεν αρ- 
κούνται στη μετριότητα αλλά φιλοδοξούν να διακριθούν 
και διεθνώς στο χώρο που επέλεξαν, έχοντας πετύχειτην 
από το νόμο προβλεπόμενη υψηλή βαθμολογία, τουλάχι¬ 
στον «Λίαν Καλώς», και επιλεγεί σε επιστημονικά προ¬ 
γράμματα πτυχιακών ή μεταπτυχιακών σπουδών και συ¬ 
νεχίζουν να επιδεικνύουν τον ίδιο ζήλο και υψηλή βαθμο¬ 
λογία στις σπουδές τους. 

2. Οι ιδρύτριες εταιρίες ορίζουν ρητώς - ως όρον της 
δωρεάς των σημαντικότατων περιουσιακών στοιχείων 
τους-ότι η κοινωφελής δραστηριότητατου Ιδρύματος θα 
προγραμματίζεται και θα ορίζεται από το Διοικητικό Συμ¬ 
βούλιο, το οποίο κατά την ελεύθερη κρίση του, θα προσ¬ 
διορίζει τις προτεραιότητες των έργων και των ενεργειών 
και τον τρόπο δράσεως για την πραγματοποίησή τους. 

Άρθρο 3 

Περιουσία-Πόροι 

1. α) Αρχική περιουσία εις χρήματα του Ιδρύματος θα εί¬ 
ναι το κεφάλαιο των δρχ. τετρακοσίων εκατομμυρίων 
(400.000.000) που θα εισπραχθεί μετά την παρακράτηση 
του προβλεπομένου φόρου επί του ποσού των πεντακο- 
σίων εκατομμυρίων (500.000.000) δραχμών, που δωρίζει 
η έκτων ιδρυτριών Παπαστράτος ΑΒΕΣ στο Ίδρυμα, 
β) Με την ίδρυση θα εισφερθούν τα ακίνητα: 
ι) Πολυόροφο κτίριο συνολικής επιφάνειας ορόφωντ.μ. 
5.884 μετά της περιοχής του το οποίο βρίσκεται στο Α¬ 
γρίνιο και περικλείεται από τις οδούς Δεληγιώργη - Πα- 
παϊωάννου ήδη Παπαθανάση και Δαγκλή, δωρεά της Α¬ 
δελφοί Παπαστράτου ΑΚΕ. 

ιι) Κτίριο επιφάνειας τ.μ. 120 μετά του οικοπέδου του το 
οποίο βρίσκεται στο Αγρίνιο και περικλείεται από τις ο¬ 


δούς Δεληγιώργη, Μακρή και Παπαθανάση και οικόπεδο 
τ.μ. 1171 επί οδού Δεληγιώργη και δημοτικής οδού αμ- 
φότερα δωρεά της Παπαστράτος ΑΒΕΣ. 

Η συνολική αξία όλων των άνω δωρηθησομένων ακινή¬ 
των ανέρχεται στο ποσό των δρχ. οκτακόσιων πέντε εκα¬ 
τομμυρίων πεντακοσίων χιλιάδων (805.500.000). 

2. Πόροι του Ιδρύματος θα είναι: 

α) Οι δωρεές, κληρονομιές ή κληροδοσίες οποιοσδή¬ 
ποτε φυσικού ή νομικού προσώπου προς το ίδρυμα. 

β) Τα εισοδήματα από τα πάσης φύσεως περιουσιακά 
στοιχεία του Ιδρύματος όπως τόκοι από τις καταθέσεις 
στις τράπεζες του εσωτερικού ή του εξωτερικού ή οι α¬ 
ποδόσεις άλλων επενδύσεων ή τοποθετήσεων που θα α- 
ποφασίζονται από το Διοικητικό Συμβούλιο. 

γ) Επιδοτήσεις από διάφορους φορείς. 

δ) Τα έσοδα από εκδηλώσεις, που δύναται να οργανώ¬ 
νει το Ίδρυμα για συγκεκριμένους κοινωφελείς σκοπούς 
και των οποίων η είσπραξη δεν θα αναιρεί τον κοινωφελή 
χαρακτήρα. 

3. Το Ίδρυμα είναι πάντα εξ απογραφής κληρονόμος. 

Άρθρο 4 
Διοίκηση 

1. Το Ίδρυμα διοικείται από το Διοικητικό Συμβούλιο 
που αποτελείται από επτά (7) μέλη, έκτων οποίων τουλά¬ 
χιστον τα τέσσερα (4) μέλη προέρχονται από την οικογέ¬ 
νεια Παπαστράτου και είναι ισόβια. 

Εξ αυτών τα τέσσερα (4) είναι ισοβίως μέλη ενώ τα υπό¬ 
λοιπα τρία (3) μέλη - εκτός της οικογένειας μέλη - εκλέγο¬ 
νται από το Δ.Σ. και έχουν πενταετή θητεία. Απαρτία στο 
Δ.Σ. υπάρχει όταν παρίστανται ή εκπροσωπούνται στο Δι¬ 
οικητικό Συμβούλιο το ήμισυ συν ένα μέλη. 

2. Το πρώτο Διοικητικό Συμβούλιο του Ιδρύματος α¬ 
παρτίζεται από τους: 

Χαρίκλεια - Χάρι Αθ. Γκέρτσου ως Πρόεδρο, Αναστάσιο 
Μ. Αβέρωφ ως Αντιπρόεδρο, Δάφνη Παν. Ηλιάδη ως 
Γραμματέα, Φίλιππο Σεργ. Πολί ως Ταμία, Αλεξάνδρα Νικ. 
Ηλιάσκου, ΕρμίναΔημ. Καββαδία, Ευθυμία Κ. Παπανικο- 
λάου. Από τα μέλη του πρώτου Διοικητικού Συμβουλίου 
οι: Χαρίκλεια - Χάρις Αθ. Γ κέρτσου, Αναστάσιος Μ. Αβέ¬ 
ρωφ, Φίλιππος Σ. Πολί και Αλεξάνδρα Ηλιάσκου είναι ισό¬ 
βια, ενώ όλα τα υπόλοιπα μέλη έχουν πενταετή θητεία. Σε 
περίπτωση που κάποιο από τα ανωτέρω ισόβια μέλη δεν 
επιθυμεί να κατέχει αξίωμα δύναται να παραιτηθεί και να 
παραμείνει σαν απλό μέλος. Ο αντικαταστάτης στο αξίω¬ 
μα όμως θα ορίζεται με απόφαση του Δ.Σ. από τα ισόβια 
μέλη. 

3. Σε περίπτωση κατά την οποία ένα ή περισσότερα από 
τα ισόβια μέλη παραιτηθούν ή αποχωρήσουν για οποιο- 
δήποτε λόγο ή είναι σε αδυναμία να ασκήσουν τα καθή- 
κοντάτους, οι αντικαστάτεςτους εκλέγονται με απόφαση 
του Διοικητικού Συμβουλίου από την οικογένεια Παπα¬ 
στράτου και είναι ισόβια. Τα μη ισόβια μέλη των οποίων έ¬ 
ληξε η θητεία είναι δυνατόν να επανεκλεγούν. 

Σε περίπτωση παραίτησης, ανικανότητας, έκπτωσης, 
θανάτου ή συνεχούς απουσίας μέλους από τις συνεδριά¬ 
σεις του Διοικητικού Συμβουλίου, τα υπόλοιπα μέλη εκλέ¬ 
γουν τον αντικαταστάτη του για τον υπόλοιπο χρόνο της 
θητείας του μέλους το οποίο αντικαστάθηκε. Στην περί¬ 
πτωση τριών (3) συνεχών απουσιών ενός μέλους από τις 
συνεδριάσεις του Δ.Σ., έστω και εάν αυτές παρουσιάζο¬ 
νται ως δικαιολογημένες, η απουσία αυτή μπορεί να θεω¬ 
ρηθεί με απόφαση του Διοικητικού Συμβουλίου ως μία 

σιωπηρή παραίτησή του και να αντικαθίσταται με την ε¬ 
κλογή νέου. Και στην περίπτωση θανάτου ή παραίτησης ι¬ 
σοβίου ή μη μέλους, η εκλογή νέου γίνεται των μεν ισο¬ 
βίων μελών από τα λοιπά ισόβια μέλη των δε μη ισοβίων 
μελών από το Διοικητικό Συμβούλιο κατά τις διατάξεις 
του παρόντος Οργανισμού και κατά τη διαδικασία του άρ¬ 
θρου 99 του Α.Ν. 2039/1939. 

4. Το Διοικητικό Συμβούλιο με την οριστική έγκριση της 
ιδρύσεως του και μετέπειτα με τη λήξη κάθε πενταετίας 
και όταν θα έχει ανανεωθεί η θητεία των μη ισοβίων με¬ 
λών, ή θα έχουν αντικατασταθεί με την εκλογή νέων με¬ 
λών συγκαλείται σε Σώμα και εκλέγει με απόλυτη πλειο- 
ψηφία των μελών του, τον Πρόεδρο, τον Αντιπρόεδρο, 
τον Γραμματέα και τον Ταμία του Ιδρύματος για την επο¬ 
μένη πενταετία. 

5. Μέλος, το οποίο κωλύεται να παραστεί σε συνεδρία¬ 
ση του Δ.Σ. μπορεί να εκπροσωπηθεί από άλλο μέλος του 
Διοικητικού Συμβουλίου με εξουσιοδότηση προς αυτό, 
μέσω επιστολής που απευθύνεται προς το Διοικητικό 
Συμβούλιο. Κάθε μέλος έχει το δικαίωμα να αντιπροσω¬ 
πεύσει μόνο ένα κωλυόμενο μέλος. 

6. Τα μέλη του Διοικητικού Συμβουλίου παρέχουν τις υ¬ 
πηρεσίες τους χωρίς αμοιβή ή άλλη αποζημίωση. 

7. Το Διοικητικό Συμβούλιο συνέρχεται τακτικά ανά τρί¬ 
μηνο, εκτάκτως δε, στην περίπτωση που συγκληθεί από 
τον Πρόεδρο ή με αίτηση τριών (3) τουλάχιστον από τα 
μέλη του. 

8. Οι αποφάσεις του Διοικητικού Συμβουλίου λαμβάνο- 
νται με την πλειοψηφία των μελών, που είναι παρόντα κα¬ 
τά τη συνεδρίαση. Σε περίπτωση ισοψηφίας υπερισχύει η 
άποψη υπέρ της οποίας τάσσεται ο Πρόεδρος ή σε περί¬ 
πτωση που απουσιάζει, του Αντιπροέδρου ή του προε- 
δρεύοντος. 

9. Για τις συνεδριάσεις τηρούνται πρακτικά, που κατα- 
χωρούνται σε ειδικό βιβλίο και υπογράφονται από όλα τα 
μέλη του Διοικητικού Συμβουλίου, τα οποία μετείχαν στις 
συνεδριάσεις. Αν κάποιος αρνηθεί να υπογράψει πρακτι¬ 
κό, η άρνησή του αναγράφεται στο πρακτικό και υπογρά¬ 
φεται από τον Πρόεδρο. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο αποφασίζει για κάθε θέμα 
που αφορά τη διοίκηση και τη λειτουργία του Ιδρύματος, 
στη διαχείριση της περιουσίας και στη διάθεση των πό¬ 
ρων του, καθώς και για κάθε ενέργεια που σχετίζεται με 
την εκπλήρωση του σκοπού του, συμφώνως πάντα με τις 
διατάξεις της συστατικής πράξης και του παρόντος Ορ¬ 
γανισμού του Ιδρύματος. Η εκπλήρωση του σκοπού του 
Ιδρύματος εναπόκειται στο Διοικητικό Συμβούλιο, το ο¬ 
ποίο μεριμνά για τη συνεχή και απαρέγκλιτη λειτουργία 
του σύμφωνα με το άρθρο 109 του ισχύοντος Συντάγμα¬ 
τος. Σε περίπτωση διαπίστωσης από το Διοικητικό Συμ¬ 
βούλιο ότι ο σκοπός του Ιδρύματος έχει εκφύγειτου ορι- 
ζομένου από τους Ιδρυτές, για οποιοδήποτε λόγο μπορεί 
να προχωρήσει τη διάλυση του Ιδρύματος κατά τις διατά¬ 
ξεις του παρόντος. 

2. Το Διοικητικό Συμβούλιο αποφασίζει σχετικά με την 
αναγκαιότητα και τη διαδικασία για τη διενέργεια κάθε εί¬ 
δους προμηθειών και έργων. 

Ειδικότερα το Διοικητικό Συμβούλιο: 
α) Καταρτίζει, ψηφίζει και υποβάλλει κάθε χρόνο για έ¬ 
γκριση στον Υπουργό Οικονομικών τον προϋπολογισμό 


και απολογισμό του Ιδρύματος. Μαζί με τον απολογισμό 
καταρτίζεται και υποβάλλεται και ο γενικός ισολογισμός 
της περιουσίας του Ιδρύματος. Καταρτίζει επίσης το ετή¬ 
σιο πρόγραμμα δράσεως του Ιδρύματος. 

β) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών προς το Ίδρυμα. 

γ) Αποφασίζει την πρόσληψη του αναγκαίου προσωπι¬ 
κού του ιδρύματος. 

δ) Χορηγεί γενικές ή ειδικές εξουσιοδοτήσεις εκπρο¬ 
σώπησης του Ιδρύματος σε ένα ή περισσότερα μέλη του 
ή σε τρίτους. 

ε) Αποφασίζει επί των εισηγήσεων που υποβάλλονται α¬ 
πό το Γενικό Διευθυντή. 

στ) Καταρτίζει εσωτερικούς κανονισμούς λειτουργίας 
του Ιδρύματος των υπηρεσιών και του προσωπικού του, 
καθώς και των ομάδων εργασίας ή των επιτροπών, οι ο¬ 
ποίες δύνανται να συσταθούν με απόφαση του Διοικητι¬ 
κού Συμβουλίου. 

3. Το Διοικητικό Συμβούλιο δύναται με απόφαση του να 
μεταβιβάζει τομείς αρμοδιότητος σε ένα ή περισσότερα 
μέλη του ή σε στελέχη του Ιδρύματος ή σε διοριζόμενες 
με αυτό επιτροπές και να αναθέτει την παρακολούθηση 
των τομέων αυτών στα πρόσωπα αυτά, την ευθύνη όμως 
διατηρεί το Διοικητικό Συμβούλιο. 

Άρθρο 6 

Καθήκοντα Προέδρου και Αντιπροέδρου 

1. Ο Πρόεδρος του Διοικητικού Συμβουλίου του Ιδρύ¬ 
ματος: 

α) Εκπροσωπεί το Ίδρυμα ενώπιον των δικαστικών και 
διοικητικών αρχών, καθώς και στις σχέσεις του με κάθε 
τρίτο 

β) Συγκαλείτο Διοικητικό Συμβούλιο, 
γ) Δίνει εντολή για την πληρωμή κάθε δαπάνης που πε¬ 
ριλαμβάνεται στον εγκεκριμένο Προϋπολογισμό. Την ε¬ 
ντολή αυτή συνυπογράφει ο Ταμίας του Ιδρύματος, 
δ) Υπογράφει τα έγγραφα του Διοικητικού Συμβουλίου, 
ε) Καταρτίζει την ετήσια Έκθεση των πεπραγμένων του 
Διοικητικού Συμβουλίου. 

2. Ο Αντιπρόεδρος του Διοικητικού Συμβουλίου ανα¬ 
πληρώνει σε όλα τα παραπάνω αναφερόμενα καθήκοντα 
τον Πρόεδρο, όταν αυτός κωλύεται ή απουσιάζει ή και ό¬ 
ταν ο Πρόεδρος του το ζητήσει. 

Άρθρο 7 

Καθήκοντα Ταμία 
1.0 Ταμίας του ιδρύματος: 

α) Εισπράττει όλα τα έσοδα του Ιδρύματος, εκδίδοντας 
και υπογράφοντας σχετικές αριθμημένες διπλότυπες α¬ 
ποδείξεις. 

β) Ενεργεί τις πληρωμές με βάση εντάλματα πληρωμής 
που έχουν εκδοθεί σύμφωνα με το νόμο. 

γ) Τηρεί και φυλάσσει τα διαχειριστικά βιβλία και στοι¬ 
χεία του Ιδρύματος. 

δ) Καταθέτει σε τράπεζες τα εισπραττόμενα έσοδα του 
Ιδρύματος. 

ε) Αναλαμβάνει τις καταθέσεις του Ιδρύματος, 
στ) Φροντίζει για την κατάρτιση των απολογισμών, προ¬ 
ϋπολογισμών και ισολογισμών του Ιδρύματος, τους οποί¬ 
ους υποβάλει στο Δ.Σ. 

2. Όταν ο Ταμίας απουσιάζει ή κωλύεται, αναπληρώνε¬ 
ται από άλλο μέλος του Συμβουλίου, που ορίζεται από το 
Δ.Σ. 

Με απόφαση του Διοικητικού Συμβουλίου είναι δυνατόν 
μέρος ή όλα τα καθήκοντα του Ταμία να ασκεί ειδικός ε- 
ντολοδόχος ή συνδεόμενος με το ίδρυμα σε σχέση εξηρ- 
τημένης εργασίας, υπό την προϋπόθεση κάθε τους ενέρ¬ 
γεια να θεωρείται έστω και εκ των υ στέρων από τον Ταμία. 

Άρθρο 8 

Καθήκοντα Γ ραμματέα 

1.0 Γραμματέας του Διοικητικού Συμβουλίου: 
α) Συνυπογράφει με τον Πρόεδρο ή τον Αντιπρόεδρο 
(όταν ο Πρόεδρος κωλύεται ή του έχει ζητηθεί από τον 
Πρόεδρο) κάθε έγγραφο. 

β) Επιμελείται της σύνταξης των πρακτικών του Διοικη¬ 
τικού Συμβουλίου και διεκπεραιώνειτην αλληλογραφία. 

γ) Φυλάσσει τα έγγραφα, τα βιβλία και τη σφραγίδα του 
ιδρύματος και ευθύνεται για την καταστροφή ή απώλειά 
τους. 

2. Οι αρμοδιότητες του Γ ραμματέα είναι δυνατόν να α¬ 
νατίθενται με απόφαση του Διοικητικού Συμβουλίου σε 
τρίτο πρόσωπο, το οποίο έχει με το ΊΙδρυμα σχέση εντο¬ 
λής ή εξηρτημένης εργασίας την ευθύνη όμως θα διατη¬ 
ρείτο Διοικητικό Συμβούλιο. 

3. Το Γ ραμματέα, όταν απουσιάζει ή κωλύεται, αναπλη¬ 
ρώνει ο ένας από τους συμβούλους που ορίζεται από το 
Διοικητικό Συμβούλιο. 

Άρθρο 9 

Αρμοδιότητες Γενικού Διευθυντή 
1.0 Γενικός Διευθυντής του Ιδρύματος: 
α) Είναι άτομο με εμπειρία στα θέματα που σχετίζονται 
με την εκπλήρωση των σκοπών του Ιδρύματος και αμεί¬ 
βεται από το Ίδρυμα κατά τον νόμο, τους όρους της σχε¬ 
τικής συμβάσεως απασχολήσεώςτου, αλλάτο Διοικητικό 
Συμβούλιο δύναται να αποφασίσει αμοιβή υπεράνω των 
προβλεπομένων ελάχιστων νομίμων αποδοχών. 

β) Είναι το κύριο εκτελεστικό όργανο του Ιδρύματος και 
προΐσταταιτου προσωπικού του. 

γ) Δύναται όταν του ζητηθεί να μετέχει ως εισηγητής, 
χωρίς δικαίωμα ψήφου, στις συνεδριάσεις του Διοικητι¬ 
κού Συμβουλίου και εκτελείτις αποφάσεις τους. 

2. Ο Γενικός Διευθυντής είναι δυνατόν να επικουρείται 
από επιτροπή ή επιτροπές, η σύνθεση και οι αρμοδιότη¬ 
τες των οποίων θα καθορισθούν με ειδικό οργανισμό, ο ο¬ 
ποίος θα εγκρίνεται από το Διοικητικό Συμβούλιο. 

Άρθρο 10 

Οικονομική διαχείριση 

1. Η οικονομική διαχείριση του Ιδρύματος ενεργείται με 
βάση τον προϋπολογισμό και απολογισμό εσόδων και ε¬ 
ξόδων, που καταρτίζεται κατ’ έτος, ψηφίζεται από το Δι¬ 
οικητικό Συμβούλιο και εγκρίνεται από τον Υπουργό Οι¬ 
κονομικών. 

2. Το οικονομικό έτος αρχίζει από 1η Ιανουάριου και λή¬ 
γει την 31η Δεκεμβρίου κάθε χρόνου. Κατ’ εξαίρεση το 
πρώτο οικονομικό έτος αρχίζει από την ημερομηνία δη¬ 
μοσίευσης του εγκριτικού προεδρικού διατάγματος της 
σύστασης του ιδρύματος και λήγει την 31η Δεκεμβρίου 
του επόμενου έτους. 

3. Με απόφαση του Διοικητικού Συμβουλίου ο εσωτερι¬ 
κός έλεγχος δύναται να ανατίθεται στο Σώμα Ορκωτών Ε¬ 
λεγκτών ή σε ελεγκτική εταιρεία διεθνώς αναγνωρισμένη 
και λειτουργούσα στην Ελλάδα, πέραν του νομίμου ελέγ¬ 


χου που ασκείται από το Υπουργείο Οικονομικών κατά το 
Α.Ν. 2039/1939. 

4. Η διαχείριση των πόρων του Ιδρύματος είναι δυνατόν 
να ανατεθεί, μετά από απόφαση του Διοικητικού Συμβου¬ 
λίου, σε ελληνική ή αλλοδαπή Τράπεζα ή οργανισμό συλ¬ 
λογικών επενδύσεων. 

5. Τα μετρητά, αξιόγραφα, ομόλογα ή κάθε είδους τίτ¬ 
λοι του Ιδρύματος κατατίθενται για φύλαξη σε ελληνική ή 
αλλοδαπή Τράπεζα, μετά από σχετική απόφαση του Διοι¬ 
κητικού Συμβουλίου. 

Άρθρο 11 
Βιβλία και στοιχεία 

1. Από το ίδρυμα τηρούνται υποχρεωτικά τα ακόλουθα 
βιβλία και στοιχεία: 

α) Βιβλίο πρωτοκόλλου εισερχομένων και εξερχομένων 
εγγράφων. 

β) Βιβλίο λογιστικής παρακολούθησης, στο οποίο κατα¬ 
χωρίζονται κατά χρονολογική σειρά και με τη δέουσα λο¬ 
γιστική τάξη τα έσοδα και έξοδα που γίνονται στη διάρ¬ 
κεια της κάθε χρήσης. 

γ) Βιβλίο - μητρώο υποτρόφων, στο οποίο καταχωρίζο¬ 
νται τα ονόματα των υποτρόφων, η σχολή που φοιτούν, ο 
χρόνος και το ποσό της υποτροφίας κάθε υποτρόφου και 
τα λοιπά στοιχεία, τα οποία ορίζονται από τις διατάξεις 
του άρθρου 34 του από 18.8.1941 Καν.Δ/τος. 

δ) Βιβλίο απογραφών, στο οποίο καταχωρίζεται στο τέ¬ 
λος κάθε ημερολογιακού έτους, ο ισολογισμός του Ιδρύ¬ 
ματος. 

ε) Στελέχη αριθμημένων διπλοτύπων αποδείξεων ει¬ 
σπράξεων και ενταλμάτων πληρωμών, θεωρημένα από 
τον Πρόεδρο ή από τον Αντιπρόεδρο. 

ζ) Βιβλίο Εισηγήσεων, στο οποίο καταχωρίζονται οι ει¬ 
σηγήσεις και γνωμοδοτήσεις που γίνονται από την επι¬ 
τροπή ή τις επιτροπές ή άλλους εμπειρογνώμονες επί ει¬ 
δικών θεμάτων. 

2. Εκτός από τα ανωτέρω βιβλία και στοιχεία το Διοικη¬ 
τικό Συμβούλιο μπορεί να αποφασίζει την τήρηση και άλ¬ 
λων βιβλίων και στοιχείων, εφόσον το κρίνει αναγκαίο για 
την παρακολούθηση της διαχείρισης της περιουσίας του 
ιδρύματος και την εκπλήρωση του σκοπού του, μετά από 
έγκριση από το Υπουργείο Οικονομικών. 

Άρθρο 12 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις του άρθρου 110 του Αστικού Κώδικα, απο- 
κλειστικώς και μόνο μετά από πρόταση και σύμφωνη γνώ¬ 
μη του Διοικητικού Συμβουλίου του Ιδρύματος, το οποίο 
είναι αρμόδιο για την εκπλήρωση του σκοπού του. 

Άρθρο 13 

Διάλυση του Ιδρύματος 

1. Το ίδρυμα διαλύεται κατά τις διατάξεις του άρθρου 
118 του Αστικού Κώδικα, έπειτα από σχετική πρόταση του 
Διοικητικού του Συμβουλίου, το οποίο αποφασίζει με 
πλειοψηφία ημίσεος και ενός τουλάχιστον μελών του. 

2. Πρόταση διάλυσης μπορεί να υποβληθεί στο Διοικη¬ 
τικό Συμβούλιο λόγω αδυναμίας εκπλήρωσης των σκο¬ 
πών του από όλα τα καταστατικά όργανα του παρόντος 
οργανισμού. 

3. Σε περίπτωση διάλυσηςτου ιδρύματος, η κινητή καιη 
ακίνητη περιουσία του θα μεταβιβαστεί κατά πλήρη κυ- 

ριότητα με απόφαση του Δ.Σ. σε Ίδρυμα ή Ιδρύματα που 
διώκουν παρεμφερείς σκοπούς. 

Στους Υπουργούς Εθνικής Παιδείας και Θρησκευμά¬ 
των, Πολιτισμού και τον Υφυπουργό Οικονομικών αναθέ¬ 
τουμε τη δημοσίευση και εκτέλεση του παρόντος διατάγ¬ 
ματος. 

Αθήνα, 11 Οκτωβρίου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝ/ΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Γ.ΑΡΥΣ ΓΕΡ. ΑΡΣΕΝΗΣ 

ΠΟΛΙΤΙΣΜΟΥ 

ΕΛ. ΠΑΠΑΖΩΗ 
-♦- 


ΑΠΟΦΑΣΕΙΣ 


Διόρθωση απόφασης πολιτογράφησης. 


( 2 ) 


Η ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Με τη Φ. 47335/22185/4.10.1999 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, διορθώνεται η Φ. 47335/11391/15.6.99 απόφα¬ 
ση που δημοσιεύθηκε στο ΦΕΚ1577/5.8.1999 (τεύχος Β') 
ως προς το όνομα του πατρός το από το εσφαλμένο 
«ΧΟΥΖΑΝΚΟΥΛΟΒ», στο ορθό «ΙΣΑΝΚΟΥΛ». 

Ο ΥΦΥΠΟΥΡΓΟΣ 

Γ. ΦΛΩΡΙΔΗΣ 


Πολιτογράφηση αλλογενών αλλοδαπών. 

Η ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Με τη Φ. 40421/15957/2.9.1999 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, α) έγινε δεκτή η από 16.4.98 αίτηση πολιτογρά¬ 
φησης του αλλογενούς αλλοδαπού ΤΟΥΜΑ ΣΑΜ του Α- 
μπραχάμ, για την απόκτηση της Ελληνικής ιθαγένειας και 
β) εγκρίθηκε η αλλαγή του επωνύμου από «ΤΟΥΜΑ» σε 
«ΤΟΥΜΑΣ». 

Με τη Φ. 52827/22557/13.8.1999 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, έγινε δεκτή η από 26.1.1998 αίτηση πολιτογρά¬ 
φησης της αλλογενούς αλλοδαπής ΚΑΤΣΑΒΡΙΑ ΤΑΤΙΑ¬ 
ΝΑΣ σύζ. Νικολάου, για την απόκτηση της Ελληνικής 
ιθαγένειας. 

Με τη Φ. 62220/23166/29.9.1999 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, έγινε δεκτή η από 27.2.1998 αίτηση πολιτογρά¬ 
φησης της αλλογενούς αλλοδαπής ΜΙΧΑΗΛΙΔΟΥ ΑΓΓΕ¬ 
ΛΙΚΗΣ σύζ. Σπυρίδωνα, για την απόκτηση της Ελληνικής 
ιθαγένειας. 

4. Με τη Φ.62271/24058/7.9.1999 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, έγινε δεκτή η από 12.3.1998 αίτηση πολιτογρά¬ 
φησης της αλλογενούς αλλοδαπής ΧΒΕΣΙΟΥΚ ΟΛΓΑΣ του 
Λεόντειου, για την απόκτηση της Ελληνικής ιθαγένειας. 

Ο ΥΦΥΠΟΥΡΓΟΣ 

Γ. ΦΛΩΡΙΔΗΣ 


Αριθ. 9917 

Καθορισμός του τρόπου λειτουργίας του Κρατικού Λα¬ 
χείου Κοινωνικής Αντίληψης της τριακοστής τρίτης 
(33ης) Έκδοσης αυτού, έτους 1999. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 4 του Α.Ν. 339/1936 «περί 
Κρατικών Λαχείων». 

2. Τις διατάξεις του άρθρου 4 του Α.Ν. 2038/1939 «περί 
τροποποιήσεως των διατάξεων των Κρατικών Λαχείων». 

3. Τις διατάξεις της παρ.3 του άρθρου μόνου του Α.Ν. 
143/1967 (ΦΕΚ 165/1967/τ.Α’/30.9.1967), «περί συστάσε- 
ως Ειδικού Λαχείου υπέρ Κοινωνικής Αντίληψης». 

4. Τις διατάξεις του άρθρου 93 Π.Δ. 284/1988 «Οργανι¬ 
σμός του Υπουργείου Οικονομικών» (ΦΕΚ 128/τΑ’/ 
14.6.1988 και 165/τΑ’/5.8.1988). 

5. Την από 1.6.1999 απόφαση της Επιτροπής Διοίκησης 
Κρατικών Λαχείων σχετικά με την έγκριση κατανομής κερ¬ 
δών του Κρατικού Λαχείου. 

6. Το σχέδιο προγράμματος λειτουργίας του Κρατικού 
Λαχείου Κοινωνικής Αντίληψης του έτους 1999 που ε- 
γκρίθηκε απάτην Επιτροπή Διοίκησης Κρατικών Λαχείων, 
στη συνεδρίαση της 5.10.1999. 

7. Το γεγονός ότι δεν δημιουργείται δαπάνη για τον κρα¬ 
τικό προϋπολογισμό, αποφασίζουμε: 

Εγκρίνουμε το πρόγραμμα λειτουργίας του Κρατικού 
Λαχείου Κοινωνικής Αντίληψης του έτους 1999, που έχει 
ως ακολούθως: 

1. Έκδοση του Λαχείου 

Για την ΛΓ’ (33η) Έκδοση του Κρατικού Λαχείου Κοινω¬ 
νικής Αντίληψης θα εκτυπωθούν εκατόν είκοσι (120) σει¬ 
ρές Λαχείων ή και όσες περισσότερες θα απαιτηθούν, α¬ 
πό εκατό χιλιάδες (100.000) λαχεία η κάθε σειρά. Από τις 
σειρές που θα τυπωθούν θα κυκλοφορήσουν μόνον όσες, 
ανάλογα με τη ζήτηση, θα κρίνονται αναγκαίες. 

Η κλήρωση θα διενεργηθεί δημόσια ενώπιον της Επι- 
τρ.Διοίκησης Κρατικών Λαχείων την 31η Δεκεμβρίου, η¬ 
μέρα Παρασκευή και ώρα 5 μ.μ. στην Αίθουσα Κληρώσε¬ 
ων της Δ/νσης Κρατικών Λαχείων. 

2. Αριθμός γραμματίων του Λαχείου 

Τα γραμμάτια του Λαχείου θα φέρουν αριθμούς από 1 
ως 100.000 

3. Τα χαρακτη ριστικά των γραμματίων του Λαχείου 

Τα γραμμάτια του Λαχείου στη μία όψη τους θα φέρουν, 
εκτός από τον αριθμό τους το έμβλημα του κράτους, τον 
τίτλο του λαχείου,την ημερομηνία Έκδοσης, αύξοντα α¬ 
ριθμό της Έκδοσης, την ημερομηνία κλήρωσης, τη σειρά 
στην οποία ανήκουν,την προθεσμία μέσα στην οποία πρέ¬ 
πει να εμφανισθούν για πληρωμή των κερδών, την τιμή 
πώλησης, καθώς και τις υπογραφές του Υπουργού των 
Οικονομικών και του Διευθυντή της Δ/νσης Κρατικών Λα¬ 
χείων. Στην άλλη όψη τους θα φέρουν εκτυπωμένα κείμε¬ 
να σχετικά με τους λαχνούς, καθώς και τον προορισμό 
του Λαχείου. 

Στο συνεκτυπούμενο στέλεχος εκτυπώνονται τα απα¬ 
ραίτητα διακριτικά στοιχεία του γραμματίου. 

4. Πώληση των γραμματίων του Λαχείου 

Η πώληση των γραμματίων του Λαχείου ενεργείται σε 
ποσότητες των πενήντα (50) γραμματίων, καθώς και σε 
πολλαπλάσια του αριθμού αυτού ως κατωτέρω: 

Α) Με μετρητά: Από το Ταμείο της Δ/νσης Κρατικών Λα¬ 
χείων σε όλους. 

Β) Με πίστωση σε: 

α) Πράκτορες του Εθνικού Λαχείου, βάσει εγγυητικής ε¬ 
πιστολής Τράπεζας, ή γραμματίου του Ταμείου Παρακα¬ 
ταθηκών και Δανείων για παρακατάθεση υπέρ της Δ/νσης 
Κρατικών Λαχείων ομολόγων ή και εντόκων γραμματίων 
του Ελληνικού Δημοσίου (σύμφωνα με το άρθρο 5 παρ. 2 
του Κανονισμού Λειτουργίας Πρακτορείων Κρατικών Λα¬ 
χείων), που να καλύπτουν την αξία των γραμματίων. 

β) Λαχειοπώλες, βάσει εγγυητικής επιστολής Τράπεζας 
ή γραμματίου του Ταμείου Παρακαταθηκών και Δανείων 
για παρακατάθεση υπέρ της Δ/νσης Κρατικών Λαχείων ο¬ 
μολόγων ή και εντόκων γραμματίων του Ελληνικού Δημο¬ 
σίου, που να καλύπτουν την αξία των γραμματίων. 

Τα γραμμάτια που θα πουληθούν με πίστωση πρέπει να 
εξοφληθούν το αργότερο μέχρι 31 Ιανουάριου 2000. 

5. Τιμή πώλησης των γραμματίων του Λαχείου 

Η τιμή πώλησης κάθε γραμματίου ορίζεται σε χίλιες 
(1.000) δρχ. 

6. Παρεχόμενη προμήθεια 

Σε όσους αγοράζουν γραμμάτια του Λαχείου για μετα¬ 
πώληση παρέχεται προμήθεια η οποία ορίζεται - γενικά - 
σε ποσοστό 12% επί της ονομαστικής αξίας των αγορα- 
ζομένων γραμματίων. 

Επίσης χορηγείται πρόσθετη προμήθεια επίτης ονομα¬ 
στικής αξίας των αγοραζομένων γραμματίων σε πράκτο¬ 
ρες και λαχειοπώλες που θα αγοράσουν από τη ΔΚΛ πο¬ 
σότητα λαχείων άνω των 10.000 γραμματίων και μόνο για 
την επί πλέον ποσότητα του ορίου αυτού. 

Η πρόσθετη προμήθεια εξαρτάται από τις συνολικές 
πωλήσεις λαχείων της ΔΚΛ και χορηγείται σύμφωνα με 
την παρακάτω κλίμακα. 

Για πωλήσεις από τη Δ/νση Κρατικών Λαχείων μέχρι και 
80 σειρές χορηγείται πρόσθετη προμήθεια 1,50%, για το 
κλιμάκιο πωλήσεων από 81 μέχρι και 100 σειρές χορηγεί¬ 
ται πρόσθετη προμήθεια 1,75% και μόνο για τις είκοσι σει¬ 
ρές, για το κλιμάκιο πωλήσεων άνω των 100 σειρών χορη¬ 
γείται πρόσθετη προμήθεια 2,50% και μόνο για την επι¬ 
πλέον ποσότητα του ορίου αυτού. 

7. Βασικά κέρδη γενικής κλήρωσης 

Στα βασικά κέρδη γενικής κλήρωσης μετέχουν τα γραμ¬ 
μάτια όλων των σειρών που κυκλοφόρησαν και κερδίζουν 


από αυτά δώδεκα (12) ως ακολούθως: 


ΛΑΧΝΟΙ 

ΚΕΡΔΗΛΑΧΝΩΝ 

ΣΥΝΟΛΟ ΚΕΡΔΩΝ 

1 χ 

1.000.000.000 

1.000.000.000 

2 χ 

500.000.000 

1.000.000.000 

2 χ 

100.000.000 

200.000.000 

2 χ 

50.000.000 

100.000.000 

3 χ 

20.000.000 

60.000.000 

10 

Σύνολο 

2.360.000.000 


8. Πρόσθετα κέρδη γενικής κλήρωσης 

Στα πρόσθετα κέρδη της γενικής κλήρωσης μετέχουν 
όλα τα γραμμάτια, ανεξάρτητα από σειρά, και αυτά κερ¬ 
δίζουν: 

α) Από 2.000.000 δραχμές, όλα τα γραμμάτια στις άλλες 
σειρές που έχουν τον ίδιο αριθμό με αυτόν που κληρώθη¬ 
κε πρώτος στη γενική κλήρωση και κέρδισε 1.000.000.000 
δραχμές. 

β) Από 1.000.000 δραχμές, όλα τα γραμμάτια στις άλλες 
σειρές που έχουν τους ίδιους αριθμούς με αυτούς που 


κληρώθηκαν δεύτερος και τρίτος στη γενική κλήρωση και 
κέρδισαν από 500.000.000 δραχμές. 

γ) Από 500.000 δρχ. όλα τα γραμμάτια στις άλλες σει¬ 
ρές που έχουν τους ίδιους αριθμούς με τον τέταρτο και 
πέμπτο λαχνό της Γενικής κλήρωσης και κερδίζουν από 
100.000.000 δρχ. 

δ) Από 200.000 δρχ. όλα τα γραμμάτια στις άλλες σει¬ 
ρές που έχουν τους ίδιους αριθμούς με τον έκτο και έ¬ 
βδομο λαχνό της Γενικής κλήρωσης και κερδίζουν από 
50.000.000 δραχμές και 

ε) Από 100.000 δραχμές όλα τα γραμμάτια στις άλλες 
σειρές που έχουν τους ίδιους αριθμούς με του υπόλοι¬ 
πους 3 λαχνούς της γενικής κλήρωσης. 

Εφόσον τα διανεμόμενα τελικά κέρδη υπολοίπονταιτου 
κατωτάτου ορίου, όπως τούτο ορίζεται στην παράγραφο 
10 της παρούσας, θα κληρωθεί ένας ή περισσότεροι λα¬ 
χνοί αξίας όχι μεγαλύτερης των 50.000.000 δρχ. που μαζί 
με τα πρόσθετα κέρδη τους ανά σειρά θα κερδίζουν το 
ποσό που απαιτείται για να συμπληρωθεί το ως άνω πο¬ 
σοστό. 

9. Βασικά κέρδη κάθε σειράς 

Στα βασικά κέρδη μετέχουν όλα τα γραμμάτια κάθε 
σειράς και κερδίζουν από αυτά είκοσι πέντε (25) 
γραμμάτια, ως ακολούθως: 


ΛΑΧΝΟ 


ΚΕΡΔΗ ΚΑΤΑ ΛΑΧΝΟ 

1 

X 

10.000.000 

1 

X 

2.000.000 

1 

X 

1.000.000 

2 

X 

500.000 

20 

X 

200.000 


ΣΥΝΟΛΟΚΕΡΔΩΝ 

10 . 000.000 

2 . 000.000 

1 . 000.000 

1 . 000.000 

4.000.000 


25 Σύνολο 


18.000.000 


Επίσης κερδίζουν από 2.000 δρχ. άλατα γραμμάτια 
ανεξάρτητα από σειρά που οι αριθμοί τους έχουν τα δύο 
τελευταία ψηφία όμοια με τα δύο τελευταία ψηφία του 
πρώτου, δεύτερου και τρίτου Λαχνού της γενικής 
κλήρωσης. 

10. Διανεμητέα κέρδη 

Τ α ποσά που θα διατεθούν για λαχνούς δεν μπορεί να εί¬ 
ναι λιγότερα από το ποσοστό 53% των ακαθαρίστων ει¬ 
σπράξεων του λαχείου. 

11. Τρόπος κλήρωσης 

Πρώτα ενεργείται η κλήρωση των κερδών της Γενικής 
κλήρωσης και στη συνέχεια η κλήρωση των κερδών κάθε 
σειράς, ως κατωτέρω: 

Α’ ΓΕΝΙΚΗ ΚΛΗΡΩΣΗ 

Χρησιμοποιούνται πέντε ανεξάρτητα στοιχεία ηλεκτρο- 
μηχανικών κληρωτίδων και μια πνευματοδυναμική κλη¬ 
ρωτίδα. Οι πέντε ήλεκτρο μηχανικές κληρωτίδες περιέ¬ 
χουν η κάθε μία στον κυλινδρικό τροφοδότητη της δέκα 
σφαιρίδια που στο εξωτερικό μέρος καθενός είναι γραμ¬ 
μένος ένας μονοψήφιος αριθμός από το 0 έως το 9. Μέσα 
στην πνευματοδυναμική κληρωτίδα ρίχνονται τόσα σφαι¬ 
ρίδια, όσες είναι οι σειρές του λαχείου που κυκλοφόρη¬ 
σαν. Στο εξωτερικό καθενός από τα σφαιρίδια της πνευ- 
ματοδυναμικής κληρωτίδας είναι γραμμένος ένας αριθ¬ 
μός που αντιστοιχεί στον αριθμό μίας των σειρών του 
λαχείου που κυκλοφόρησαν. 

Μετά από αυτά, τίθενται σε κίνηση οι πέντε ηλεκτρομη- 
χανικές κληρωτίδες και μόλις σταματήσουν, οι αριθμοί 
των σφαιριδίων που έχουν εγκλωβιστεί τυχαία στους κυ- 

λινδρικούς τροφοδότες, διαβαζόμενοι από τα αριστερά 
προς τα δεξιά, όπως φαίνονται από τη θέση των θεατών, 
σχηματίζουν έναν ενιαίο αριθμό. Στη συνέχεια τίθεται σε 
κίνηση η πνευματοδυναμική κληρωτίδα και εξάγεται ένα 
σφαιρίδιο. 

Ο αριθμός που σχηματίζεται από τις πέντε ηλεκτρομη- 
χανικές κληρωτίδες προσδιορίζει τον αριθμό του γραμ¬ 
ματίου που κερδίζει τον Α'λαχνό (1.000.000.000), ενώ ο α¬ 
ριθμός που είναι γραμμένος στο σφαιρίδιο που βγήκε α¬ 
πό την πνευματοδυναμική κληρωτίδα προσδιορίζει τη 
σειρά στην οποία ανήκει ο αριθμός που κερδίζει. Μετά την 
κλήρωση του λαχνού αυτού, κερδίζουν αυτομάτως το 
δεύτερο και τρίτο λαχνό, χωρίς να κληρωθούν, οι δύο α¬ 
ριθμοί που έχουν διαφορά +3 και -3 από τον αριθμό Α' Λα¬ 
χνού και ανήκουν στην ίδια σειρά (ΤΡΙΔΥΜΟΣ ΛΑΧΝΟΣ). 

Κατάτον ίδιο τρόπο κλήρωσης προσδιορίζεταιτο γραμ¬ 
μάτιο το οποίο θα κερδίσει τον τέταρτο, τον πέμπτο κ.λπ. 
λαχνό, μέχρι να εξαντληθούν οι 10 λαχνοί που αναφέρο- 
νται στην παρ. 7 της παρούσας και τους πρόσθετους λα¬ 
χνούς εφόσον θα υπάρχει υπολοιπόμενο ποσό κερδών 
καθώς και των αντίστοιχων λαχνών της παρ. 8 της παρού¬ 
σας. 

Με απόφαση της ΕΔΚΛ θα καθορισθεί επίσης το ποσό 
που θα κερδίζουν οι ίδιοι αριθμοί των πρόσθετων λαχνών 
στις άλλες σειρές. 

Τα σφαιρίδια που έχουν εγκλωβιστεί στους τροφοδό¬ 
τες των ηλεκτρομηχανικών κληρωτίδων, επαναφέρονται 
μηχανικά στο δάπεδο του χώρου ανάδευσης, ενώ το 
σφαιρίδιο που έχει απελευθερωθεί από την πνευματοδυ¬ 
ναμική κληρωτίδα, επαναρρίχνεται σ’ αυτήν πριν το σχη¬ 
ματισμό του δεύτερου, τρίτου κ.λπ. αριθμών. 

Σε περίπτωση κατά την οποία ο λαχνός των βασικών 
κερδών της γενικής κλήρωσης κληρωθεί σε γραμμάτιο 
που δεν πουλήθηκε, η κλήρωση επαναλαμβάνεται ως 
προς τη σειρά. 

Β' ΕΙΔΙΚΗ ΚΛΗΡΩΣΗ 

Μετά τη γενική διενεργείται η Ειδική Κλήρωση, στην ο¬ 
ποία μετέχουν άλατα γραμμάτια, ανεξάρτητα από σειρά, 
τα οποία δεν κληρώθηκαν κατά τη γενική κλήρωση. 

Τα γραμμάτια που κατά τη γενική και ειδική κλήρωση 
κερδίζουν από 2.000 δρχ. το καθένα ως προς τη συμμε¬ 
τοχή τους στην κλήρωση που συνεχίζεται, δε θεωρούνται 
ότι κληρώθηκαν. 

Για τη φάση της κλήρωσης που συνεχίζεται χρησιμο¬ 
ποιούμε μόνο τις πέντε ηλεκτρομηχανικές κληρωτίδες και 
τα σφαιρίδια που βρίσκονται στο χώρο ανάδευσης τους. 

Στη συνέχεια, τίθενται σε κίνηση οι πέντε ηλεκτρομηχανι¬ 
κές κληρωτίδες και όταν σταματήσουν, οι αριθμοί των 
σφαιριδίων που έχουν εγκλωβιστεί τυχαία στους κυλινδρι¬ 
κούς τροφοδότες, σχηματίζουν κατά τον τρόπο που περι- 
γράφεται παραπάνω στην παρ. 11, τον αριθμό των γραμ¬ 
ματίων, τα οποία, ανεξάρτητα από σειρά, κερδίζουν τον Α' 
Λαχνό (10.000.000) των βασικών κερδών κάθε σειράς. 

Ακολούθως, κατά τον αυτό τρόπο, προσδιορίζεται το 
γραμμάτιο που θα κερδίσει το δεύτερο, τον τρίτο κ.λπ. λα¬ 
χνό, μέχρι να εξαντληθούν οι 25 λαχνοί που αναφέρονται 
στην παρ. 9 της παρούσας. Μετά την ανάγνωση των α¬ 
ριθμών των σφαιριδίων, αυτά, όπως και κατά τη γενική 
κλήρωση επαναφέρονται με μηχανικό τρόπο στο δάπεδο 
των χώρων ανάδευσης. 

Εάν κατά τη διαδρομή, τόσο της γενικής όσο και της ει¬ 
δικής κλήρωσης,εξαχθεί αριθμός γραμματίου που κλη- 


ρώθη κε ήδη, η κλή ρωση επαναλαμβάνεται ως προς τον α¬ 
ριθμό. Επίσης εάν σχηματισθεί ο αριθμός 00000 θεωρεί¬ 
ται ότι κληρώθηκε ο αριθμός 100.000. 

Η Δ/νση Κρατικών Λαχείων, πριν από την έναρξη της 
κλήρωσης καταθέτει στην Επιτροπή Διοίκησης Κρατικών 
Λαχείων πίνακα των γραμματίων του Λαχείου που δεν 
πουλήθηκαν. Ο πίνακας αυτός είναι υπογεγραμμένος α¬ 
πό τους: Δ/ντή της Δ/νσης Κρατικών Λαχείων, Προϊστά¬ 
μενο του Τμήματος Εποπτείας και Εσωτ. Ελέγχου και 
Προϊστάμενο Γραμματείας της ίδιας Υπηρεσίας και θεω¬ 
ρημένος, πριν από την έναρξη της κλήρωσης, από τον 
Πρόεδρο της Επιτροπής Διοίκησης Κρατικών Λαχείων. 

Όλα τα γραμμάτια που δεν πουλήθηκαν, εκτός από ε¬ 
κείνα τα οποία κερδίζουν - τυχόν - ποσά από τα πρόσθετα 
κέρδη της γενικής και ειδικής κλήρωσης κάθε σειράς, με¬ 
τά την κλήρωση καταστρέφονται με φωτιά ή με πολτοποί¬ 
ηση. Για την καταστροφή συντάσσεται σχετικό πρωτό¬ 
κολλο, το οποίο υπογράφεται από το Δ/ντή της Δ/νσης 
Κρατικών Λαχείων, τον Προϊστάμενο του Τμήματος Επο¬ 
πτείας και Εσωτ. Ελέγχου και τον Προϊστάμενο Γραμμα¬ 
τείας της Υπηρεσίας. 

Οι αριθμοί που κερδίζουν, οι σειρές και τα αντίστοιχα 
ποσά των βασικών κερδών και των πρόσθετων κερδών: α) 
της γενικής κλήρωσης και β) της κλήρωσης κάθε σειράς, 
εκφωνούνται από υπαλλήλους της Δ/νσης Κρατικών Λα¬ 
χείων και καταγράφονται σε αριθμημένα τεμάχια χάρτου. 

Τα αποτελέσματα των κληρώσεων, τα οποία θα διεξα- 
χθούν ως ανωτέρω, καταχωρούνται από τη Γραμματέα 
της Επιτροπής Διοίκησης Κρατικών Λαχείων, σε πρωτό¬ 
κολλο, που υπογράφεται από την ίδια, τα μέλη, και τον 
Πρόεδρο της Επιτροπής Διοίκησης, ο οποίος παραβρί¬ 
σκεται στις κληρώσεις. 

Με βάση το πρωτόκολλο αυτό εκδίδεται από τη Δ/νση 
Κρατικών Λαχείων ο επίσημος πίνακας κερδών, με τον ο¬ 
ποίο - αποκλειστικά - ενεργούνται οι πληρωμές των κερ¬ 
δών. 

12. Πληρωμή των κερδών 

Τα κέρδη, στα οποία επιβάλλεται φόρος 10% μετά την 
αφαίρεση αφορολόγητου ποσού 25.000 δρχ. κατά λαχνό 
καταβάλλονται βάσει του επίσημου πίνακα κερδών, μόνο 
με την εμφάνιση και παράδοση στη Δ/νση Κρατικών Λα¬ 
χείων, του ίδιου του γραμματίου που κέρδισε και μετά την 
εξακρίβωση της γνησιότητάς του. 

Σε περίπτωση πολλαπλού κέρδους, καταβάλλεται μόνο 
το μεγαλύτερο κέρδος. 

13. Παραγραφή 

Το δικαίωμα για είσπραξη κέρδους παραγράφεται μετά 
την πάροδο έξι (6) μηνών από την ημέρα της κλήρωσης. 
Τα κέρδη που παραγράφονται περιέρχονται στο Δημόσιο 
και διαθέτονται κατά το νόμο. 

14. Γενικά Έξοδα 

Τα έξοδα κάθε μορφής, ήτοι εκτύπωσης, διανομής, δια¬ 
χείρισης κλ.π. καθορίζονται με απόφαση της Επιτροπής 
Διοίκησης Κρατικών Λαχείων. 

15. Διαφήμιση - Προβολή 

Ποσοστό 4% επί των ακαθαρίστων εισπράξεων του Λα¬ 
χείου διατίθεται αποκλειστικά για τη διαφήμιση, προώθη¬ 
ση και προβολή του. 

16. Νομικές σχέσεις προς το Λαχείο 

Η Δ/νση Κρατικών Λαχείων δεν φέρει καμία ευθύνη για 
γεγονότα που δεν προβλέπονται από την απόφαση αυτή 
ή για πράξεις ή παραλείψεις των πωλητών των λαχείων 
που έγιναν κατά παράβαση αυτής. 

Η τυχόν αναγραφή επί του γραμματίου ονόματος ή ο¬ 
νομάτων, σε ένδειξη ιδιοκτησίας, ή συνιδιοκτησίας, δεν έ¬ 
χει ισχύ απέναντι στη Δ/νση Κρατικών Λαχείων. 

Γραμμάτιατου λαχείου μπορεί να στέλνονται, μετά από 
αίτηση των ενδιαφερομένων, ταχυδρομικώς ή με εξου¬ 
σιοδοτημένες ιδιωτικές ταχυδρομικές εταιρείες και με δι¬ 
κή τους αποκλειστικά ευθύνη. 

Γραμμάτια που πουλήθηκαν δεν γίνονται δεκτά για επι¬ 
στροφή. 

Η Δ/νση Κρατ. Λαχείων δύναται να προβαίνει στη δημοσί¬ 
ευση των φωτογραφιών κλπ. στοιχείωντωντυχερών καθώς 
και στην τηλεοπτική παρουσίαση, εφόσον αυτοί συναινούν. 

Με απόφασή της η ΕΔΚΛ, μπορεί να αλλάζει και να κα¬ 
θορίζει τον τρόπο διεξαγωγής της κλήρωσης καθώς επί¬ 
σης να μεταβάλειτα χρησιμοποιούμενα υλικά της κλήρω¬ 
σης δηλαδή κληρωτίδες, σφαιρίδια κπ. 

17. Διαχειριστικές και λογιστικές ενέργειες 

Η Δ/νση Κρατικών Λαχείων, ως προς τις διαχειριστικές 
και λογιστικές ενέργειες, πρέπει να ακολουθεί όσα ισχύ¬ 
ουν για το Λαϊκό Λαχείο. 

Κάθε θέμα σχετικά με το Κρατικό Λαχείο Κοινωνικής Α¬ 
ντίληψης, που δεν προβλέπεται από την απόφαση αυτή, 
ρυθμίζεται με απόφαση της Επιτροπής Διοίκησης Κρατι¬ 
κών Λαχείων. 


18. Κυκλοφορία των γραμματίων του Λαχείου 

Η κυκλοφορία των γραμματίων του Λαχείου θα αρχίσει 
την 1η Νοεμβρίου 1999. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 14 Οκτωβρίου 1999 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

ΓΙΑΝ. ΠΑΠΑΝΤΩΝΙΟΥ ΛΑΜΠΡ. ΠΑΠΑΔΗΜΑΣ 

-φ- 

ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στη Φ.201/68647/2533 απόφαση Υπουργού Μεταφο¬ 
ρών και Επικοινωνιών που δημοσιεύθηκε στο (ΦΕΚ 
1682/30.8.99 τ.Β') και αφορά τροποποίηση της 30228/ 
2119/1989 απόφαση του Υπουργού Μεταφορών, επιφέ- 
ρεται η κάτω διόρθωση: 

Διορθώνεται ο εσφαλμένα αναγραφείς αριθμός Πρω¬ 
τοκόλλου από «415», στΟν ορθό «Φ.201/68647/2553». 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



